Den Vest-Sjællandske Avis, 1820-07-08
Den giærende Stemning i Frankerig har endnu ikke lagt sig, og alle Slags foruroligende Rygter fra Departementerne ere i Omløb; det værste af disse, men formodentlig ogsaa det usandfærdigste, er, at Generalerne Ses og Bin skulle i Pyrenæerne og ved Auxerre have samlet et talrigt Corps af Misfornøiede. Jmidlertid ville de udbrudte Uroeligheder snart blive dæmpede, og for Øieblikket ikke have nogen videre Følge, end at gjøre de forestaaende Valg mere lidenskabelige. J Paris vedbliver man at foretage Arrestationer; iblandt andre er en vis Huarbleven dømt til 14 Dages Arrest, fordi han havde raabt, leve Keiseren, forgiæves undskyldte han sig med, at han havde meent Keiseren af Rusland. Mange Fremmede og især mange Studentere have forladt Paris. J Toulouse have Studenterne villet holde en Sørgefest for den dræbte Lallemand; Academiets Rector traf nu Foranstaltninger til at forhindre denne Sammenkomst, men kom selv derved i Fare for at blive mishandlet. Han har nu udstædet en eftertrykkelig Proklamation mod Studenternes Sammenrottelser, hvori det hedder: at det Udraab, leve Chartet, aldrig bør høres uden det Ord: leve Kongen, føles dertil. – Alle disse Spektakler har, som det er bekiendt, Forslagene til Valglovens Forandring bragt tilveie, imidlertid leed dog dette Forslag, inden det blev antaget, ved den Forbedring, som Hr. Boin proponerede derved og som blev antaget, en væsentlig Forandring. Valgloven, saaledes som den nu er bleven antaget, har ikke den Feil ved sig, som det UdkastHert. af Decazes foreslog den 15de Februar, at det ligger i Strid med Chartet; det er ogsaa mere hensigtsmæssigt end det, som det nærværende Ministerium foreslog, og som er udarbeidet af Laine og Vil leie, og hvorved de store Jordeiere bleve gjorte til Herrer af Valgene, og som derfore aldeles favoriserede Aristoratiet, og det vilde aldeles have erholdet Nationens Biefald, naar den ikke havde sanctioneret en dobbelt Stemmegivelse af de Borgere, som betale de største Skatter og besidde de største Eiendomme; thi at de Deputeredes Kammer bliver ved den nye Valglov forøget med 172 Medlemmer er ikke imod Constitutionen, og alle Partier erkiende Nødvendigheden deraf, men disse 172 nye Medlemmer burde enten vælges paa samme Maade, som de ovrige 258 Deputerede, eller, dersom man vilde overlade disses Udvælgelse til de Statsborgere, som betale de fleste Skatter, saa burde disse ikke tillige medvirke til at vælge de øvrige Deputerede. Heri ligger nu Anstødsstenen, og denne Foranstaltning giver Anledning til Klager over Privilegier, og over en stor Begunstigelse mod dem, som betale de fleste Skatter. At Departementscollegierne ere opløste til Districtsvalgollegier har man i Almindelighed billiget. Principer af de directe Valg er reddet, og alle Klasser kunne smigre sig med det Haab, at blive repræsenterede ved en nye Dannelse af Lovgivningen. Dette nyeste System fortiener derfore Fortrinnet for de steste hidindtil foreslagne Modisicationer. Man kan betragte Antagelsen af Hr. BoinsForbedrings=Forslag, som en Eftergivenhed af Ministeriet imod den Stemning, som yttrede sig blandt Nationen, og Efterretningen om Antagelsen af denne Forbedring blev ogsaa strax bekiendtgjort i Provindserne ved Telegrapherne. – De Deputeredes Kammer beskiæftiger sig for nærværende Tid med, at undersøge Budgettet, med Hensyn til Udgifterne til Armeen og til Marinen. - Hertugen af Decazes har havt Audience hos Kongen; det skal nu være gandske vist, at han afgaaer som Ambassadeur til London. De Franske Kammere nærme sig til Enden af deres Forhandlinger; derimod berede de Spanske Cortes sig til at begynde deres; man bemærker, at ingen af de Spanske Grander ere blevne valgte til Medlemmer af denne levgivende Forsamling, og da intet Kammer af Pairer finder Sted efter den Span ste Constitution, saa mangle de Spanske Store et Organ til offentlig at forsvare deres Jnterresse; af de 170 Deputerede, hvoraf de Cortes Forsamling skal bestaae, regner man at 136 ville stemme for Regierings-Forholdsregler. Saasnart de Cortes blive forsamlede mener man, at det vil blive besluttet, at der skal anlægges Sag mod de Perses. Den forrige Minister, Marqvien af Casa Bruio, er imidlertid ved en ærefuld Skrivelse fra Kongen bleven friekiendt fra al Skyld, og endog udnævnt til Storkors af Carl den 3dies Orden. J Saragossa er det nu roeligt, 60 Personer ere blevne arresterede og stillede for Retten, og ligeledes 30 Soldater, som i Sevilla have udviist Opsætsighed mod Constitutionen. – Handelstanden i Cadix har nu skudt det Laan sammen, som Regieringen forlanger, og det hormodigen uden at forlange Renter af det. – Den 24de Juni passerede en Spansk Cabinets=Cour er igiennem Frankfurt til Petersborg, hvis Depescher skulle have Hensyn til den Circulair=Note, som Hs. Majestæt den Russiske Keiser har ladet udstæde til alle Europas Hoffer i Anledning af den Spansk Revolution. Den værste Efterretning man denne Gang har fra Spanien er, at der virkelig er udbrudt Pest paa Majorca; de kraftfuldeste Foranstaltninger tages nu, for at standse dens Udbredelse.